Case ID: 1205590
Sentence 47: İlkin iddia üzrə iddiaçının bu göstərdikləri cavabdeh tərəfin verdikləri izahatları ilə qismən, o cümlədən şahid E.Məmmədovun ifadəsində bildirdikləri və məhkəmə araşdırması zamanı tərəflərin birgə iştirakı ilə nümayiş və tədqiq olunan videogörüntü, toplanmış digər sübutlarla da (Abşeron RPİ tərəfindən təqdim edilən sənədlərdən görünür ki, İddiaçı tərəfindən 2019-cu ilin fevral ayında verilən şikayət və izahatında mübahisə predmeti olan evin təmirli vəziyyətdə ona təhvil verilməli olduğunu, lakin hazırki vaxtadək evin otaq, giriş qapısının quraşdırılmadığını, divar kağızlarının yararsız halda olduğunu göstərmişdir) təsdiqini tapdı.Birinci instansiya məhkəməsi qeyd etmişdir ki, ilkin iddia üzrə cavabdehlər iddiaçının evin yaşayış üçün inşaat–tikinti qaydalarına uyğun inşa edilməməsi barədə göstərdiklərinə etiraz edərək İddiaçı tərəfindən sonradan evin qəsdən uçurulduğunu, yaşayış üçün yararsız hala salındığını bildirsələr də etirazın əsası olaraq məhkəməyə hər hansı sübut təqdim etməmişlər.